section_heading: Samostalna plovidba
paragraph_text: Na putu je susreo piratsku šalupu Osveta (eng. Revenge), naoružanu s 10 topova, pod zapovjedništvom bivšeg bojnika britanske vojske Stedea Bonneta, dotada uspješnog plantažera s Barbadosa. Udružili su snage ali nakon nekoliko dana, Teach je, vidjevši da Bonnet ne zna ništa o plovidbi, za zapovjednika Osvete postavio svog čovjeka Richardsa a Bonneta premjestio na svoj brod, rekavši mu da:"kako njegova glava još nije bila korištena u zamorima i brizi o takvoj službi, bit će bolje za njega da ju odbije i živi lagano, za svoje zadovoljstvo, na brodu poput njegovog, gdje neće biti obvezan vršiti dužnosti, nego slijediti svoje vlastite sklonosti".